b'\n_START_ARTICLE_\nPlanet X\n_START_PARAGRAPH_\nPlanet X je domnevni planet za Plutonom. Njegov obstoj so predvidevali na podlagi navideznih motenj Neptunovega tira.\n_START_SECTION_\nRazlogi za obstoj planeta X\n_START_PARAGRAPH_\nOb koncu 19. stoletja je veliko astronomov razglabljalo o obstoju planeta X. Pred manj kot petdesetimi leti so odkrili nov planet Neptun s pomo\xc4\x8djo Adamsovih in Le Verrierjevih izra\xc4\x8dunov na podlagi motenj tirov Urana, Saturna in Jupitra. Enako so razmi\xc5\xa1ljali ob nepravilnostih Neptunove orbite in so menili, da jih bodo lahko samo s pomo\xc4\x8djo ra\xc4\x8dunov razlik teoreti\xc4\x8dnih in resni\xc4\x8dnih orbit pojasnili z novim, neznanim planetom.\n_START_SECTION_\nIskanje planeta X\n_START_PARAGRAPH_\nLowell je imenoval ta domnevni planet planet X (X za neznano). Planet je posku\xc5\xa1al dvakrat neuspe\xc5\xa1no odkriti, prvi\xc4\x8d ob koncu leta 1909 in drugi\xc4\x8d v za\xc4\x8detku leta 1913 po popravkih lastne napovedane lege. Z odkrivanjem je kon\xc4\x8dal leta 1915 in takrat je objavil parametre svojih teoreti\xc4\x8dnih rezultatov za planet X. Kot v posmeh so prav na njegovem observatoriju \xc5\xbee istega leta posneli dve medli sliki Plutona. Nov planet je prepoznal \xc5\xa1ele 14 let po njegovi smrti leta 1930 Tombaugh prav tako iz Lowllovega observatorija.\n_START_SECTION_\nZaklju\xc4\x8dek iskanja\n_START_PARAGRAPH_\nIzvirno so menili, da je Pluton planet X, vendar je njegova masa premajhna za pojasnitev Neptunove orbite. Tako se je iskanje nadaljevalo. Medplanetarna vesoljska sonda Voyager 2 je precej natan\xc4\x8dneje izmerila maso Neptuna. Zaradi zadostne mase Neptuna ni bilo ve\xc4\x8d potrebe po novem planetu, ki bi pojasnil Neptunovo orbito.'